ఎఫ్‌డిఐల కోసం వెంపర్లాట
- డిటిహెచ్‌, కేబుల్‌ నెట్‌వర్క్‌, బ్రాడ్‌ కాస్టింగ్‌ క్యారేజీల్లో 100శాతం ఎఫ్‌డిఐలు
- కేంద్ర సర్కారు యోచన
న్యూఢిల్లీ: డిటిహెచ్‌, కేబుల్‌ నెట్‌వర్క్‌తో పాటు బ్రాడ్‌కాస్టింగ్‌ క్యారేజీ సర్వీసుల్లో వంద శాతం విదేశీపెట్టుబడుల(ఎఫ్‌డిఐ)ను అనుమతించే అంశంపై కేంద్రం యోచిస్తోంది. ఈ నిర్ణయం తీసుకుంటే ఆయా రంగాల్లో ఫారిన్‌ ఇన్వ్‌స్ట్‌మెంట్లు వరదలా పారే అవకాశా లున్నాయని మార్కెట్‌ విశ్లేషకులు అంటున్నారు. కాగా దీనివల్ల వినియోగదారులు కోరుకున్న విధంగా క్వాలిటీ, మెరుగైన సేవలు అందుతాయని చెబుతున్నారు. ఇంటర్‌ మినిస్ట్రియల్‌ కమిటీ కేబుల్‌ నెట్‌వర్క్‌, డైరెక్ట్‌ టు హౌమ్‌(డిటిహెచ్‌)మొబైల్‌ టివి, హెచ్‌ఐటిఎస్‌(హ్యండెడ్‌ ఇన్‌ ద స్కై బ్రాడ్‌కాస్టింగ్‌ సర్వీస్‌)తో పాటు టెలిఫోట్రస్‌లో ఎఫ్‌డిఐల శాతం 74 కాగా.. దాన్ని వందశాతానికి పెంచాలనుకుంటోంది మోడీ సర్కారు. అలానే బ్రాడ్‌ కాస్టింగ్‌ కంటెట్‌ సర్వీసెస్‌, న్యూడ్‌ అప్‌లింకింగ్‌, కరెంట్‌ ఎఫైర్‌ టివి ఛానల్స్‌ వరకు మాత్రం ఎఫ్‌డిఐ పరిమిత శాతం 26 నుంచి 49శాతానికి పెంచాలని ఆలోచన చేస్తోంది. దీనికి ఇంటర్‌ మినిస్ట్రియల్‌ కమిటీలోని డిపార్ట్‌మెంట్‌ ఆఫ్‌ ఇండిస్టీయల్‌ పాలసీ అండ్‌ ప్రమోషన్‌, ఇన్ఫర్‌మేషన్‌ అండ్‌ బ్రాడ్‌కాస్టింగ్‌, టెలికమ్యూనికేషన్‌ అండ్‌ స్పెస్‌ శాఖ అధికారులు ఎఫ్‌డిఐలకు పదును పడుతున్నారు.
ఎఫ్‌డిఐలను పెంచితే...
విదేశీ పెట్టుబడులను అనుమతించినట్లయితే దేశంలోని బ్రాడ్‌ కాస్టింగ్‌ సర్వీసెస్‌లో డిజిటలైజేషన్‌ ప్రక్రియ వేగంపుంజుకుంటుంది. సెక్టార్‌లో మౌలికసదుపాయాలు మెరుగవుతాయి. వినియోగదారులకు క్వాలిటీ సేవలు అందుతాయని పాలకుల వాదనకు అధికారులు వత్తాసు పలుకుతున్నారు.
ప్రస్తుతం ఉన్న నిబంధనలు..
కేబుల్‌ నెట్‌వర్క్‌, డైరెక్ట్‌ టు హౌం(డిటిహెచ్‌), మొబైల్‌ టివి, హెచ్‌ఐటిఎస్‌, టెలిఫోటర్స్‌లో ఎఫ్‌డిఐల శాతం 74. బ్రాడ్‌ కాస్టింగ్‌ కంటెట్‌ సర్వీసెస్‌లో ప్రభుత్వ అనుమతితో అంటే..అప్రూవల్‌ రూట్‌ ప్రకారం 26 శాతం విదేశీపెట్టుబడులకు అనుమతించవచ్చు. కాగా బ్రాడ్‌ కాస్టింగ్‌ క్యారేజ్‌ బిజినెస్‌లో డిష్‌ టివి, సిటి కేబుల్‌, హాత్‌వే సర్వీసెస్‌, డెన్‌ నెట్‌వర్క్‌ లాంటి సంస్థలున్నాయి.
కొన్ని సంస్థల ప్రతిపాదనలకు మంజూరు
సర్వీసెస్‌ కంపెనీ అయిన డెన్‌ నెట్‌వర్క్స్‌ సంస్థకు ఫారిన్‌ ఇన్వ్‌స్ట్‌మెంట్‌ 49 శాతం నుంచి 74శాతానికి పెంచుకునేందుకు ఈ ఏడాది మార్చినెలలోనే కేంద్రం అనుమతించింది. అలానే ఆగస్టునెలలో హాత్‌వే కేబుల్‌ నెట్‌వర్క్స్‌కూ పెంచుకునేందుకు ఎఫ్‌ఐపిబి మంజూరిచ్చింది. వీటితో పాటు ఎఫ్‌డిఐలను ఆకర్షించే దిశగా...డిఫెన్స్‌, రైల్వేస్‌తో పాటు పలు సంస్థల్లో విదేశీ ప్రత్యక్ష పెట్టుబడుల కోసం మోడీ సర్కారు ఎప్పుడో ద్వారాలు తెరిచేసేంది. వీటితో సందు దొరికిన చోటల్లా ఎఫ్‌డిఐలను ప్రవేశపెట్టడానికి శతవిధాలుగా ప్రయత్నిస్తోంది.
మీ స్నేహితులకు రికమెండ్ చెయ్యండి